02/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 25 de outubro de 2022 da X. T. daCoruña, pola que se conceden a autorización administrativa previa e construción e a DUP da instalación de distribución eléctrica no término municipal de Santa Comba (expte.-e.: IN407A2022/196).

Resolución do 25 de outubro de 2022 da Xefatura territorial da Coruña, pola que se conceden as autorizacións administrativas previa e de construción e a declaración de utilidade pública, en concreto, dunha instalación de distribución eléctrica no termo municipal de Santa Comba (expediente-e: IN407A 2022/196-1). Primeiro. O 14/06/2022, Industrial Barcalesa, SL solicitou a esta xefatura territorial o outorgamento das autorizacións administrativas previa e de construción e a declaración de utilidade pública, en concreto, das instalacións do proxecto de execución denominado LMT, CT e LBT A Pallota, coa finalidade de reforzar e garantir a subministración de enerxía eléctrica aos clientes dos lugares de San Martiño, Fontecada, Gandarela, A Pallota e A Choupana, todos eles no termo municipal de Santa Comba, proxectándose a tal fin a construción dun novo centro de transformación (CT) de 160 kVA de potencia, dunha liña de media tensión soterrada que o conectará coa liña de distribución de media tensión LP Babión-Catro Ventos (expediente IN407A 2020/63-1) e o enlace coa rede de baixa tensión IBA004-S1, existente na zona IBA004-S1. Segundo. O promotor achega xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMT, CT e LBT A Pallota, subscrito o 13/06/2022 por Pedro Rene Andrea Paulina Perez Moneo Ceba, enxeñeiro industrial (colexiado nº 2.745 do ICOII de Galicia), con visado nº 20221717 de data 14/06/2022, do citado órgano colexial. Terceiro. Acompáñase o antedito proxecto dunha declaración responsable asinada o 14/06/2022 polo técnico proxectista, mediante a que manifesta o cumprimento de toda a normativa que lle é de aplicación nos termos establecidos no apartado 1. b) do artigo 53 da Lei 24/2013, do 26 de decembro, do Sector Eléctrico (BOE nº 310, do 27/12/2013) e na Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). Cuarto. A solicitude de Industrial Barcalesa, SL inclúe unha relación concreta e individualizada dos bens e/ou dereitos que o solicitante considera de necesaria expropiación segundo o establecido no artigo 55 da Lei 24/2013, do 26 de decembro, do Sector Eléctrico. Quinto. A solicitude de Industrial Barcalesa, SL someteuse ao trámite de información pública por Acordo do 01/07/2022 desta xefatura territorial, que foi publi­cado nos seguintes medios: - DOG nº 158, do 22/08/2022. - BOP nº 144, do 01/08/2022. - Taboleiro de anuncios do Concello de Santa Comba, segundo certificado municipal do 20/09/2022. Sexto. De acordo co establecido no artigo 127 do Real decreto 1955/2000, do 1 de decembro, solicitouse ás distintas administracións, organismos, empresas de servizo público ou de servizos de interese xeral afectadas que emitiran informe ou, de ser o caso, establecesen o condicionado técnico que estimasen pertinente sobre a proposta técnica recollida no proxecto de referencia obxecto da solicitude feita por Industrial Barcalesa, SL, para o que lles foi remitida unha separata do dito proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. Industrial Barcalesa, SL presentou separatas para os seguintes organismos: Concello de Santa Comba, Augas de Galicia, AXI e Servizo de Patrimonio Cultural (Xefatura territorial da Coruña). Sétimo. Con data 21/10/2022, os servizos técnicos da xefatura territorial emitiron informe sobre a solicitude feita por Industrial Barcalesa, SL.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957, polo que se aproba o Regulamento da Lei de expro­piación forzosa (BOE nº 160, do 20/06/1957). 3. As características mais significativas das instalacións recollidas no proxecto LMT, CT e LBT A Pallota, obxecto da solicitude de outorgamento das autorizacións administrativas previa e de construción, son: · LMTS a 20 kV, de 1.014 metros de lonxitude, en condutor tipo RHZ1-2OL 12/20 kV 3(1 x 240 mm2 Al), coa orixe en cela de liña existente do CT Fontecada-Gandarela (expediente IN407A 2018/122-1) pertencente á arquitectura da LP Babión-Catro Ventos (expediente IN407A 2020/63-1) e remate no CTC proxectado. · Novo CT A Pallota, prefabricado de formigón, compacto de manobra exterior, de 160 kVA de potencia e relación de transformación 20.000/400-230 V, cunha configuración de celas 1L+1P, dotado de equipamento de telemando e telexestión e cadro de baixa tensión con catro (4) saídas. · Emprazamento: lugar de A Pallota, termo municipal de Santa Comba.4. Non consta no expediente que durante o trámite de información pública fosen presentadas alegacións en oposición á solicitude de outorgamento das autorizacións administrativas previa e de construción para o proxecto LMT, CT e LBT A Pallota feita por Industrial Barcalesa, SL.5. Non consta no expediente que o Concello de Santa Comba, Augas de Galicia e o Servizo de Patrimonio Cultural (Xefatura territorial da Coruña) emitiran os informes que lles foron solicitados, de tal xeito que, de acordo co establecido nos apartados 3 e 4 do artigo 3, do Real decreto-lei 23/2020, do 23 de xuño, enténdese a conformidade da administración local e dos ditos organismos coas especificacións técnicas propostas no proxecto de execución.6. Industrial Barcalesa, SL manifestou a súa conformidade co condicionado emitido pola AXI.7. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción e a declaración de utilidade pública, en concreto, das instalacións recollidas no proxecto LMT, CT e LBT A Pallota de características anteriormente descritas, coas seguintes consideracións: - A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación, para os efectos do artigo 52 da Lei de expropiación forzosa. - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo a lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - A presente autorización circunscríbese ás instalacións de tensión maior de 1 kV, de conformidade co artigo 111 do Real decreto 1955/2000, de 1 de decembro. - As instalacións executaranse no prazo dun ano, contado a partires da data de ocupación dos terreos. - Para a posta en funcionamento das instalacións, Industrial Barcalesa, SL solicitará expresamente a esta xefatura territorial a autorización de explotación das mesmas acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a Industrial Barcalesa, SL esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 25 de outubro de 2022 O xefe territorial Isidoro Martínez Arca